მდიდარი, ღარიბი...
„მდიდარი, ღარიბი…“ — სატელევიზიო მხატვრული ფილმი შეერთებულ შტატებში გერმანელი ემიგრანტების ბედზე. ფილმი გადაღებულია ამერიკელი მწერლის ირვინ შოუს ამავე სახელწოდების რომანის მიხედვით. რუსულ ენაზე რომანი პირველად 1980 წელს დაიბეჭდა ჟურნალში „უცხოური ლიტერატურა“ („Иностранная литература“), ცალკე წიგნად კი 1986 წელს გამოიცა. პუბლიკაციებს შორის საბჭოთა ეკრანებზე ბალტიისპირელი კინემატოგრაფისტების მიერ გადაღებული მრავალსერიანი სატელევიზიო ფილმის — „მდიდარი, ღარიბი…“ პრემიერა შედგა. სატელევიზიო რომანი ჯორდახების კლანის ცხოვრებაზე XX საუკუნის მოვლენების ფონზე ვითარდება. ფილმი 4 ნაწილიანია და თითოეულ სერიას თავისი დასახელება აქვს: „ოჯახი“, „გრეტჰენი“, „რუდოლფი“ და „თომასი“.